पटना : बिहार के पूर्व उपमुख्यमंत्री व बिहार विधानसभा में नेता प्रतिपक्ष तेजस्वी यादव का आज 29वां जन्मदिन है। तेजस्वी यादव के जन्मदिन का जश्न रात के 12 बजे के बाद से ही शुरू हो गया। नौ नवंबर, 1989 को जन्मे तेजस्वी को परिजनों ने तारीख बदलते ही बधाई दी, केक काटे और मिठाइयां खिलाईं। उन्होंने भी अपने बड़े भाई तेज प्रताप यादव के पैर छुए और आशीर्वाद लिया। इस मौके पर उनके घर के बच्चों में खासा उत्साह दिखा। देर रात तक उनकी बहन के बच्चे अपने मामा को बधाई देने के लिए जगे रहे।